b'\n_START_ARTICLE_\nJulianne Moore\n_START_SECTION_\nUra\n_START_PARAGRAPH_\nMoore tunnetaan pisamaisesta ihostaan ja punaisista hiuksistaan sek\xc3\xa4 siit\xc3\xa4, ett\xc3\xa4 h\xc3\xa4nen n\xc3\xa4yttelem\xc3\xa4ns\xc3\xa4 hahmot ovat yleens\xc3\xa4 hankaluuksiin joutuvia, sekavassa tilanteessa olevia naisia._NEWLINE_Mooren ura alkoi televisiosta, kun h\xc3\xa4n n\xc3\xa4ytteli kaksoisroolissa Frannie ja Sabrina Hughesia CBS:n saippuasarjassa As the World Turns. H\xc3\xa4net palkittiin roolistaan vuonna 1988 Daytime Emmy -palkinnolla. Vuonna 2012 h\xc3\xa4n sai Primetime Emmy -palkinnon roolity\xc3\xb6st\xc3\xa4\xc3\xa4n varapresidenttiehdokas Sarah Palinina HBO:n televisioelokuvassa Pelin henki._NEWLINE_N\xc3\xa4yttelemisen lis\xc3\xa4ksi Moore on julkaissut muutamia lastenkirjoja sek\xc3\xa4 ollut L\xe2\x80\x99Or\xc3\xa9alin mainoskasvona. H\xc3\xa4n on ollut naimisissa yhdysvaltalaisen ohjaajan Bart Freundlichin kanssa vuodesta 2003 l\xc3\xa4htien. H\xc3\xa4n on sit\xc3\xa4 ennen ollut avioliitossa kerran. Freundlichin kanssa h\xc3\xa4nell\xc3\xa4 on kaksi lasta; poika Caleb Freundlich (s. 4. joulukuuta 1997) ja tyt\xc3\xa4r Liv Helen Freundlich (s. 11. huhtikuuta 2002).'